CELEX: 32006L0075
Language: mt
Date: 2006-09-11 00:00:00
Title: Direttiva tal-Kummissjoni 2006/75/KE tal- 11 ta' Settembru 2006 li temenda d-Direttiva tal-Kunsill 91/414/KEE sabiex tinkludi d-dimoxystrobinu bħala sustanza attiva Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               203
            
         DIRETTIVA TAL-KUMMISSJONI 2006/75/KE
   tal-11 ta' Settembru 2006
   li temenda d-Direttiva tal-Kunsill 91/414/KEE sabiex tinkludi d-dimoxystrobinu bħala sustanza attiva
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (1), u partikolarment l-Artikolu 6 (1) tagħha,
   Billi:
   
               (1)
            
            
               Skond l-Artikolu 6(2) tad-Direttiva 91/414/KEE, ir-Renju Unit irċieva applikazzjoni fit-28 ta' Novembru 2001 mill-BASF għall-inklużjoni tas-sustanza attiva dimoxystrobin fl-Anness I għad-Direttiva 91/414/KEE. Id-Deċiżjoni tal-Kummissjoni 2002/593/KE (2) kkonfermat li d-dossier kien “komplut” fis-sens li seta’ jkun ikkunsidrat bħala li jissodisfa, fil-prinċipju, il-kundizzjonijiet meħtieġa ta’ dejta u informazzjoni ta’ l-Annessi II u III tad-Direttiva 91/414/KEE.
            
         
               (2)
            
            
               Għal din is-sustanza attiva, l-effetti fuq is-saħħa umana u l-ambjent kienu ġew ivvalutati, skond id-dispożizzjonijiet ta' l-Artikolu 6 (2) u (4) tad-Direttiva 91/414/KEE, għall-użu kif propost mill-applikanti. L-Istat Membru rapporteur maħtur ressaq abbozz tar-rapport ta’ valutazzjoni li jikkonċerna s-sustanza dimoxyatrobin lill-Awtorita Ewropea għas-Sigurtà ta’ l-Ikel (EFSA) fl-14 ta’ Awissu 2003.rispettivament.
            
         
               (3)
            
            
               L-abbozz tar-rapport ta' evalwazzjoni għadda minn reviżjoni esperta mill-Istati Membri u l-EFSA fi ħdan il-Grupp ta' Ħidma ta' Evalwazzjoni tagħha u ġie ppreżentat lill-Kummissjoni fl-10 ta' Awissu 2005 fl-għamla ta’ Rapport Xjentifiku ta' l-EFSA għad-dimoxystrobin
                   (3). Dan ir-rapport ġie evalwat mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta' l-Annimali u ġew iffinalizzati fl-4 ta’ April 2006 fl-għamla tar-rapport ta’ reviżjoni tal-Kummissjoni għad-dimoxystrobin.
            
         
               (4)
            
            
               Mid-diversi eżamijiet li saru jidher li l-prodotti għall-protezzjoni tal-pjanti li għandhom is-sustanzi attivi konċernati huma mistennija li jissodisfaw, b'mod ġenerali, ir-rekwiżiti li jinsabu fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, partikolarment dwar l-użijiet li kienu eżaminati u dettaljati fir-rapport rivedut tal-Kummissjoni. Huwa għalhekk xieraq li d-dimoxystrobin jiġi inkluż fl-Anness I ma’ dik id-Direttiva, biex jiġi żgurat li fl-Istati Membri kollha l-awtorizzazzjonijiet tal-prodotti tal-protezzjoni tal-pjanti li fihom din is-sustanza attiva jingħataw skond id-dispożizzjonijiet ta’ dik id-Direttiva.
            
         
               (5)
            
            
               Bla ħsara għall-obbligi definiti mid-Direttiva 91/414/KE bħala konsegwenza ta’ l-inklużjoni ta’ sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni sabiex jirrevedu l-awtorizzazzjonijiet provviżorji eżistenti tal-prodotti għall-ħarsien tal-pjanti li fihom id-dimoxystrobin sabiex jiżguraw li r-rekwiżiti stabbiliti mid-Direttiva 91/414/KEE, b'mod partikolari l-Artikolu 13 tagħha u l-kundizzjonijiet rilevanti stipulati fl-Anness I, huma sodisfatti. L-Istati Membri għandhom jittrasformaw l-awtorizzazzjonijiet provviżorji eżistenti, jemendawhom jew jirtirawhom, kif jixraq, bi qbil mad-dispożizzjonijiet tad-Direttiva 91/414/KEE. B’deroga mill-iskadenza ta’ hawn fuq, għandu jingħata perjodu itwal għall-preżentazzjoni u l-evalwazzjoni tad-dossier sħiħ ta’ l-Anness III għal kull prodott għall-protezzjoni tal-pjanti għal kull użu maħsub skond il-prinċipji uniformi stabbiliti fid-Direttiva 91/414/KEE.
            
         
               (6)
            
            
               Huwa għalhekk xieraq li tkun emendata d-Direttiva 91/414/KEE skond dan.
            
         
               (7)
            
            
               Il-miżuri previsti f'din id-Direttiva huma skond l-opinjoni tal-Kumitat Permanenti tal-Katina Alimentari u s-Saħħa ta' l-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif elenkat fl-Anness ta' din id-Direttiva.
   Artikolu 2
   1.   L-Istati Membri għandhom jadottaw u jippubblikaw, sal-31 ta' Marzu 2007 l-aktar tard, il-liġijiet, regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni it-test ta' dawn id-dispożizzjonijiet u t-tabella ta' korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' April 2007.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-testi tad-dispożizzjonijiet ewlenija tal-liġijiet nazzjonali li huma jadottaw fil-qasam kopert b'din id-Direttiva.
   Artikolu 3
   1.   L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom id-dimoxystrobin bħala sustanza attiva sal-31 ta' Marzu 2007. Sa dik id-data, dawn, b'mod partikolari, għandhom jivverifikaw li l-kundizzjonijiet fl-Anness I għal dik id-Direttiva dwar id-dimoxystrobin jiġu ssodisfati, minbarra dawk identifikati fil-Parti B ta' l-annotazzjoni dwar dawk is-sustanzi attivi, u li d-detentur ta' l-awtorizzazzjoni għandu, jew għandu aċċess għal, dossier li jissodisfa r-rekwiżiti ta' l-Anness II għal dik id-Direttiva fi qbil mal-kondizzjonijiet ta' l-Artikolu 13.
   2.   B'deroga mill-paragrafu I, għal kull prodott awtorizzat għall-protezzjoni tal-pjanti li fih id-dimoxystrobin sew bħala l-unika sustanza attiva jew inkella bħala waħda minn diversi sustanzi attivi li kollha kemm huma kienu ġew elenkati fl-Anness I għad-Direttiva 91/414/KEE sa mhux aktar tard mill-31 ta' Settembru 2006, l-Istati Membri għandhom jerġgħu jevalwaw il-prodott skond il-prinċipji uniformi previsti fl-Anness VI għad-Direttiva 91/414/KEE, fuq il-bażi ta' dossier li jissodisfa r-rekwiżiti ta' l-Anness III għal dik id-Direttiva u billi titqies il-parti B ta’ l-annotazzjoni fl-Anness III għat-tali Direttiva dwar id-dimoxystrobin. Fuq il-bażi ta’ dik l-evalwazzjoni, għandhom jiddeterminaw jekk il-prodott jissodisfax il-kondizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jiddeterminaw dak, l-Istati Membri għandhom:
   
               (a)
            
            
               fil-każ ta' prodott li jkun fih id-dimoxystrobin bħala l-unika sustanza attiva, fejn hemm il-ħtieġa, jemendaw jew jirtiraw l-awtorizzazzjoni sa mhux iktar tard mit-31 ta' Marzu 2008; jew jew
            
         
               (b)
            
            
               fil-każ ta' prodott li fih id-dimoxystrobin bħala wieħed minn diversi sustanzi attivi, fejn hu meħtieġ, jemendaw jew jirtiraw l-awtorizzazzjoni sal31 ta' Marzu 2008 jew sad-data ffissata għal emenda jew irtirar bħal dan fid-Direttiva jew Direttivi rispettivi li żiedu s-sustanza jew sustanzi relevanti ma’ l-Anness I tad-Direttiva 91/414/KEE, skond liema waħda hi l-aktar riċenti.
            
         Artikolu 4
   Din id-Direttiva għandha tidħol fis-seħħ fl-1 ta' Ottubru 2006.
   Artikolu 5
   Din id-Direttiva hija indirizzata lill-Istati Membri.
   
      Magħmula fi Brussell, 11 ta' Settembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1. Direttiva kif emendata l-aħħar [DAĦĦAL L-AĦĦAR EMENDA].
   
      (2)  ĠU L 192, 20.7.2002, p. 60.
   
      (3)  Rapport Xjentifiku EFSA (2005) 46, 1-82 Konklużjoni dwar ir-reviżjoni esperta ta’ l-evalwazzjoni tar-riskju tal-pestiċidi tas-sustanza attiva, dimoxystrobin (ffinalizzat: l-10 ta' Awissu 2005.
   
      ANNESS
      Fl-Anness I, ir-ringieli segwenti huma miżjuda fl-aħħar tat-tabella:
      
         
                     Nru
                  
                  
                     Isem Komuni, numri ta’ identifikazzjoni
                  
                  
                     Isem IUPAC
                  
                  
                     Purity (1)
                     
                  
                  
                     Dħul fis-seħħ
                  
                  
                     Skadenza ta' l-inklużjoni
                  
                  
                     Dispożizzjonijiet speċifiċi
                  
               
                     “129
                  
                  
                     Dimoxystrobin
                     CAS N° 149961-52-4
                     CIPAC N° 739
                  
                  
                     (E)-o-(2,5-dimethylphenoxymethyl)-2-methoxyimino-N-methylphenylacetamide
                  
                  
                     ≥ 980 g/kg
                  
                  
                     l-1 ta’ Ottubru 2006
                  
                  
                     30 ta' Settembru 2016
                  
                  
                     PARTI A
                     L-użu biss bħala funġiċida jista’ jkun awtorizzat
                     PARTI B
                     Fil-valutazzjoni ta’ l-applikazzjonijiet għall-awtorizzazzjoni tal-prodotti għall-protezzjoi tal-pjanti li fihom id-domoxystrobin għall-użu ta’ ġewwa, l-Istati Membri għandhom jagħtu attenzjoni partikolari lill-kriterji fl-Artikolu 4(1) (b), u għandhom jaċċertaw li kull data u informazzjoni meħtieġa tiġi pprovduta qabel ma tingħata tali awtorizzazzjoni.
                     Għall-implimentazzjoni tal-prinċipji uniformi ta' l-Anness VI, il-konklużjonijiet tar-rapport ta' reviżjoni dwar id-dimoxystrobin, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta' l-Annimali fis-27 ta' Jannar 2006 għandhom jiġu kkunsidrati.
                     F’din il-valutazzjoni ġenerali, l-Istati Membri għandhom
                     
                                 —
                              
                              
                                 jagħtu attenzjoni partikolari għall-ilma tal-pjan, meta s-sustanza attiva tiġi applikata f’sitwazzjoni fejn il-fattur ta’ l-interċettazzjoni tal-ħxejjex ikun baxx, jew fir-reġjunijiet ta' ħamrija vulnerabbli u/jew kondizzjonijiet klimatiċi vulnerabbli;
                              
                           
                                 —
                              
                              
                                 jagħtu attenzjoni partikolari għall-protezzjoni ta’ l-organiżmi akkwatiċi.
                              
                           Il-kondizzjonijiet għall-użu għandhom jinkludu miżuri ta' mitigazzjoni tar-riskju, fejn xieraq.
                     L-Istati Membri kkonċernati għandhom jagħtu jitolbu li jitressqu
                     
                                 —
                              
                              
                                 valutazzjoni tar-riskju ottimizzata għall-għasafar u għall-mammiferi bil-konsiderazzjoni tal-formulazzjoni tas-sustanzi attivi;
                              
                           
                                 —
                              
                              
                                 valutazzjoni tar-riskju komprensiva dwar l-ambjent akwatiku bil-konsiderazzjoni tar-riskju għoli u kroniku lill-ħut u l-effettività tal-miżuri ta’ mitigazzjoni potenzjali tar-riskju partikolarment bil-konsiderazzjoni ta’ ħruġ aċċidentali u dranaġġ.
                              
                           Huma għandhom jaċċertaw lin-notifikanti li fuq talba tagħhom id-dimoxystrobin ġie inkluż f’dan l-Anness li jipprovdu tali studji lill-Kummissjoni sa sentejn mid-dħul fis-seħħ ta’ din id-Direttiva.”
                  
               
      
         (1)  Aktar dettalji dwar l-identità u l-speċifikazzjoni tas-sustanzi attivi jingħataw fir-rapport ta' reviżjoni.